CELEX: 62008TA0274
Language: bg
Date: 2010-04-22 00:00:00
Title: Решение на Общия съд от 22 април 2010 г. — Италия/Комисия (Дела T-274/08 и T-275/08) (ЕФГЗ — Клиринг на сметките на разплащателните агенции на държавите членки, що се отнася до разходите, финансирани от ЕФГЗ — Суми, които подлежат на възстановяване от Италианската република при невръщане в предвидените срокове — Понятие за финансови последствия — Вземане предвид на лихвите — Член 32, параграф 5 от Регламент (ЕО) № 1290/2005)

5.6.2010   
            
            
               BG
            
            
               Официален вестник на Европейския съюз
            
            
               C 148/28
            
         Решение на Общия съд от 22 април 2010 г. — Италия/Комисия
   (Дела T-274/08 и T-275/08) (1)
   
   (ЕФГЗ - Клиринг на сметките на разплащателните агенции на държавите членки, що се отнася до разходите, финансирани от ЕФГЗ - Суми, които подлежат на възстановяване от Италианската република при невръщане в предвидените срокове - Понятие за финансови последствия - Вземане предвид на лихвите - Член 32, параграф 5 от Регламент (ЕО) № 1290/2005)
   2010/C 148/49
   Език на производството: италиански
   
      Страни
   
   
      Жалбоподател: Италианска република (представител: S. Fiorentino, avvocato dello Stato)
   
      Ответник: Европейска комисия (представители: F. Jimeno Fernández и P. Rossi)
   
      Предмет
   
   По дело T-274/08, искане за частична отмяна на Решение 2008/396/ЕО на Комисията от 30 април 2008 година за уравняване на счетоводните сметки на разплащателните агенции в държавите членки относно разходите, финансирани по Европейския фонд за гарантиране на земеделието (ЕФГЗ) за финансовата 2007 година (ОВ L 139, стр. 33), доколкото включва лихви върху сумите, които се поемат от бюджета на италианската държава по силата на член 32, параграф 5 от Регламент (ЕО) № 1290/05 на Съвета от 21 юни 2005 година относно финансирането на Общата селскостопанска политика (ОВ L 209, стр. 1; Специално издание на български език, 2007 г., глава 14, том 1, стр. 193), а по дело Т-275/08 — искане за частична отмяна на Решение 2008/394/ЕО на Комисията от 30 април 2008 година за уравняване на сметките на някои разплащателни агенции в Германия, Италия и Словакия по отношение на разходите, финансирани от секция „Гарантиране“ на Европейския фонд за ориентиране и гарантиране на земеделието (ФЕОГА), за финансовата 2006 година (ОВ L 139, стр. 22), доколкото включва лихви върху сумите, които се поемат от бюджета на италианската държава по силата на член 32, параграф 5 от Регламент № 1290/05
   
      Диспозитив
   
   
               1.
            
            
               Съединява дела Т-274/08 и Т-275/08 за целите на постановяване на съдебното решение.
            
         
               2.
            
            
               Отхвърля жалбите.
            
         
               3.
            
            
               Осъжда Италианската република да заплати съдебните разноски.
            
         
      (1)  ОВ C 223, 30.8.2008 г.